  Виталий Пронин Элькунмылэсь азьвыл кивалтӥсьсэ ӝегатӥзы ар талэсь азьло. Нырысь пытсэт сьӧрын возизы. Собере дорысьтыз потатэк улыны косӥзы. Александр Соловьёвез янгыше уськыто туж бадӟым взяткаос басьтэмез пумысен. Следствие чакламъя, Александр Соловьёв Кам но Буй шуръёс вамен выж лэсьтӥсь огазеяськонлэсь 139 миллион манет тыр взятка басьтӥз. Озьы ик коммерческой огазеяськонлэсь 2,7 миллион манет сылӥсь долязэ асэстӥз. Та понна лэсьтӥськисьёслы кун бюджетысь уксёез черодтэк басьтыны юрттӥз. Со сяна инкуазь узырлыкъёсты кутыны лэзись лицензиос висъяз.Уголовной ужъя эскерон йылпумъяське, - сайтаз гожтэ следствиея комитетлэн валтӥсь управлениез. Эдуард Степанов Туспуктэм: sledcom.ru  